# Budism

### De la Wikipedia, enciclopedia liberă

Buddha

Budismul este o religie şi o filozofie orientală care a originat în India în secolul al VI-lea î.Hr. şi s-a răspândit ulterior într-o mare parte a Asiei. Se bazează pe învăţăturile lui Gautama Siddhartha ( Buddha Shakyamuni ) care a trăit între 563 î.Hr. şi 483 î.Hr.

Religia budistă consideră că omul trebuie să depăşească iluzia lumii în care trăim şi să încerce să obţină iluminarea, accesul la nirvana.

Marile şcoli (tradiţii) Budiste sunt Theravada (invaţătura bătrânilor/înţelepţilor), Mahayana (marele vehicul) şi Vajrayana (Calea de Diamant-Budism Tibetan).

Şcoli reprezentative pentru Mahayana sunt Zen (Ch'an), Shin (Jodo - Tărâmul Pur), Tendai (T'ien T'ai), Nichiren, Hua-yen.

Principalele şcoli ale Budismului Vajrayana Tibetan sunt: Nyingma, Kagyu, Sakya si Geluk. Cea mai mare şcoală Vajrayana netibetană este Shinghon.

La baza Budismului stau cele 4 Adevăruri Nobile:

1)Dukkha - Existenţa suferinţei - Intreaga viată lumească este lipsită de satisfacţii reale şi conţine suferinţă. Satisfacţiile lumeşti sunt impermanente producând astfel suferinţa.

2)Samudaya - Cauza suferinţei - Există o cauză a suferinţei care este ataşamentul, dorinţa, pofta, agaţarea si care are rădăcini în ignoranţă.

3)Nirodha - Încetarea suferinţei - Există o încetare a suferinţei numita Nirvana.

4)Marga - Există un drum ce duce la incetarea suferinţei numit Nobilul Drum cu 8 braţe:

- Inţelegere corectă
- Gândire corectă
- Vorbire corectă
- Acţiune corectă
- Mod de viaţă corect
- Efort corect
- Atenţie corectă
- Concentrare corectă.
  Călugăr buddhist

Aceasta cale cu opt braţe este clasificată în următorul mod: întelegerea corect şi gândirea corectă constituie înţelepciunea, vorbirea corectă, acţiunea corectă si modul de viaţa corect reprezintă etica, iar efortul corect, atenţia corectă şi concentrarea corectă reprezintă practica spirituală. Comportamentul moral (etic) conduce la o practica corectă, care genereaza inţelepciune, care duce la o mai bună înţelegere a normelor etice, care generează o practică corectă, etc. ajungându-se în acest mod la iluminare (trezire).

Budiştii cauta refugiu in Tripla Nestemata alcătuită din Buddha, Dharma (invăţătura Budistă) şi Sangha (comunitatea Budistă).

Exista 5 norme urmate de toţi Budiştii si anume abţinerea de la: a ucide, a fura, comportament sexual greşit, vorbire incorectă şi intoxicanţi.

Budismul priveşte existenţa ca având trei caracteristici fundamentale: absenţa egoului (anatta), impermanenţa (anicca) şi suferinţa(dukkha).

Budismul este o religie ateistă, Buddha fiind considerat om, nu zeu.

Buddha înseamnă "cel ce s-a trezit".

## [modifică] Legături externe:

- Budism in Romania

Adus de la "http://ro.wikipedia.org../../../b/u/d/Budism.html"

Categorie: Budism

##### Views

- Articol
- Discuţie
- Versiunea curentă

##### Caută

##### În alte limbi

- Afrikaans
- Alemannisch
- العربية
- Български
- Brezhoneg
- Català
- Dansk
- Deutsch
- English
- Esperanto
- Español
- Eesti
- فارسی
- Français
- עברית
- Hrvatski
- Interlingua
- Ido
- Italiano
- 日本語
- 한국어
- Bahasa Melayu
- Nederlands
- Norsk (bokmål)
- Polski
- Português
- Русский
- Simple English
- Slovenščina
- Српски / Srpski
- Svenska
- ไทย
- Tok Pisin
- Türkçe
- Українська
- Tiếng Việt
- 中文
- Bân-lâm-gú